CELEX: 32013D0409
Language: bg
Date: 2013-07-30 00:00:00
Title: Решение за изпълнение 2013/409/ОВППС на Съвета от 30 юли 2013 година за изменение на Решение 2011/72/ОВППС относно ограничителни мерки, насочени срещу определени лица и образувания с оглед на положението в Тунис

31.7.2013   
            
            
               BG
            
            
               Официален вестник на Европейския съюз
            
            
               L 204/52
            
         РЕШЕНИЕ ЗА ИЗПЪЛНЕНИЕ 2013/409/ОВППС НА СЪВЕТА
   от 30 юли 2013 година
   за изменение на Решение 2011/72/ОВППС относно ограничителни мерки, насочени срещу определени лица и образувания с оглед на положението в Тунис
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 2 от него,
   като взе предвид Решение 2011/72/ОВППС на Съвета от 31 януари 2011 г. относно ограничителни мерки, насочени срещу определени лица и образувания с оглед на положението в Тунис (1), и по-специално член 2, параграф 1 от него,
   като има предвид, че:
   
               (1)
            
            
               На 31 януари 2011 г. Съветът прие Решение 2011/72/ОВППС.
            
         
               (2)
            
            
               Вписванията за три лица в списъка на лица и образувания, съдържащ се в приложението към Решение 2011/72/ОВППС следва да бъдат заменени и да се впишат нови основания за тяхното посочване в списъка.
            
         
               (3)
            
            
               Приложението към Решение 2011/72/ОВППС следва съответно да се измени,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2011/72/ОВППС се изменя съгласно предвиденото в приложението към настоящото решение.
   Член 2
   Настоящото решение влиза в сила в деня на публикуването му в Официален вестник на Европейския съюз.
   
   
      Съставено в Брюксел на 30 юли 2013 година.
      
         
            За Съвета
         
         
            Председател
         
         L. LINKEVIČIUS
      
   
   
      (1)  ОВ L 28, 2.2.2011 г., стр. 62.
   
      ПРИЛОЖЕНИЕ
      Изброените по-долу вписвания за лицата в списъка от лица и образувания, съдържащ се в приложението към Решение 2011/72/ОВППС, се заменят със следните вписвания:
      
                   
               
               
                  Имена
               
               
                  Идентификационни данни
               
               
                  Основания
               
            
                  1.
               
               
                  Mohamed Ben Moncef Ben Mohamed TRABELSI
               
               
                  Гражданин на Тунис, роден в Sabha, Либия, на 7 януари 1980 г., син на Yamina SOUIEI, управляващ директор, женен за Inès LEJRI, живеещ на адрес Résidence de l’étoile du nord - suite B - 7ème étage - appt. № 25 – Centre urbain du nord – Cité El Khadra – Тунис, л.к. № 04524472.
               
               
                  Лице, срещу което тунизийските власти водят съдебно разследване за съучастие в злоупотреба със служебно положение от лице на публична длъжност(в случая бившият главен изпълнителен директор на Société Tunisienne de Banque и бившият главен изпълнителен директор на Banque Nationale Agricole) с цел предоставяне на неоснователна облага на трето лице и причиняване на вреди на администрацията.
               
            
                  2.
               
               
                  Fahd Mohamed Sakher Ben Moncef Ben Mohamed Hfaiez MATERI
               
               
                  Гражданин на Тунис, роден в Тунис на 2 декември 1981 г., син на Naïma BOUTIBA, женен за Nesrine BEN ALI, л.к. № 04682068.
               
               
                  Лице, срещу което тунизийските власти водят съдебно разследване за упражняване на неправомерно влияние върху лице на публична длъжност (бившият президент Ben Ali) с цел извличане на облаги,пряко или косвено, за друго лице, съучастие в злоупотреба със служебно положение от страна на лице на публична длъжност(бившият президент Ben Ali) с цел предоставяне на неоснователна облага за трето лице и причиняване на загуби за администрацията, както и съучастие в злоупотреба с тунизийски публични парични средства от лице на публична длъжност (бившият президент Ben Ali).
               
            
                  3.
               
               
                  Mohamed Slim Ben Mohamed Hassen Ben Salah CHIBOUB
               
               
                  Гражданин на Тунис, роден на 13 януари 1959 г., син на Leïla CHAIBI, женен за Dorsaf BEN ALI, главен изпълнителен директор на дружество, живеещ на адрес Rue du Jardin - Sidi Bousaid - Тунис, л.к. № 00400688.
               
               
                  Лице, срещу което тунизийските власти водят съдебно разследване за злоупотреба с влияние спрямо лице на публична длъжност (в случая бившият президент Ben Ali) с цел извличане на облаги, пряко или косвено, за друго лице, както и съучастие в злоупотреба със служебно положение от страна на лице на публична длъжност с цел предоставяне на неоснователна облага на трето лице и причиняване на вреди на администрацията.